CELEX: 62022TN0176
Language: lt
Date: 2022-04-04 00:00:00
Title: Byla T-176/22: 2022 m. balandžio 4 d. pareikštas ieškinys byloje Mellish / Komisija

2022 6 7   
            
            
               LT
            
            
               Europos Sąjungos oficialusis leidinys
            
            
               C 222/32
            
         
      2022 m. balandžio 4 d. pareikštas ieškinys byloje Mellish / Komisija
      
      (Byla T-176/22)
      (2022/C 222/53)
      Proceso kalba: prancūzų
      
         Šalys
      
      
         Ieškovas: Philip Mellish (Iklis, Belgija), atstovaujamas advokatės N. de Montigny
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti ieškovo 2021 m. birželio mėnesio atlyginimo lapelį ir 2021 m. birželio 14 d. Komisijos žmogiškųjų išteklių tarnybos raštą, kuriuo informuojama, kad nuo 2021 m., po Brexit, jis nebegaus vienodo dydžio išmokos, skirtos atlyginti kelionės išlaidas nuo kilmės vietos iki tarnybos vietos;
               
            
                  —
               
               
                  panaikinti 2021 m. gruodžio 22 d. sprendimą, kuriuo atmestas 2021 m. rugsėjo 1 d. skundas, tiek, kiek juo papildomi ginčijamo sprendimo motyvai,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad Europos Sąjungos pareigūnų tarnybos nuostatai (toliau – Nuostatai) turi būti aiškinami teleologiniu būdu ir veiksmingai, tvirtinama, kad administracija padarė teisės klaidą, buvo pažeista Nuostatų VII priedo 7 straipsnio 4 dalis ir kad bendrosios įgyvendinimo nuostatos dėl kilmės vietos pažeidžia Nuostatus.
               
            
                  2.
               
               
                  Antrasis ieškinio pagrindas grindžiamas tuo, kad pažeistas vienodo požiūrio principas ir nepagrįsto diskriminavimo draudimo principas, taip pat reiškiamas neteisėtumu grindžiamas prieštaravimas ir teigiama, kad neturi būti taikomos nuostatos, visiškai panaikinančios išlaidų atlyginimą pilietybės praradimo atveju.
               
            
                  3.
               
               
                  Trečiasis ieškinio pagrindas, kuris pateikiamas subsidiariai, grindžiamas, pirma, tuo, kad aptariamos nuostatos, kiek tai susiję su plačiu Nuostatų aiškinimu, turi būti taikomos lanksčiai, kaip buvo žadėta Europos Sąjungos, kiek tai susiję su Jungtinės Karalystės piliečiais, ir taikomos nuosekliai, kitas vidaus taisykles atitinkančiu būdu, ir, antra, tuo, kad pažeistas kompensavimo, susijusio su darbuotojo ekspatriacijos statusu, principas.